recursal/SuperWikiNEXT-32B huggingface dataset:
**சோ. அம்மன்ன ராஜா** அல்லது **சோதகம் அம்மன்னா ராஜா** (*Chodagam Ammanna Raja*)(6 சூன் 1909 - 22 பிப்ரவரி 1999) என்பவர் இந்தியச் சுதந்திர இயக்க ஆர்வலர் மற்றும் ஆந்திரப் பிரதேசத்தைச் சேர்ந்த மாநிலங்களவை உறுப்பினர் ஆவார்.

இளமை
----

1909ஆம் ஆண்டு சூன் 6ஆம் தேதி பண்டாரில் ஸ்ரீ கந்தம் வீரய்யா நாயுடு மற்றும் ஸ்ரீமதி நாகரத்தினம்மா ஆகியோருக்குப் மகளாகப் பிறந்தார் அம்மன்னா. இவர் பதினொரு குழந்தைகளில் ஒருவர். இவர் ராஜமன்றியில் கல்வி பயின்றார். 1932-ல் சென்னையில் இளங்கலை பட்டம் மற்றும் எல். டி. முடித்தார். இவரது தந்தை ஓய்வு பெற்ற பிறகு, இவர் சிறிது காலம் செகந்திராபாத் மற்றும் பாபட்லாவில் ஆசிரியராக பணியாற்றினார்.

அரசியல்
-------

சரோஜினி நாயுடு மற்றும் துர்காபாய் தேஷ்முக் ஆகியோரின் ஆதரவுடன் இந்தியத் தேசிய காங்கிரசின் உறுப்பினராக ஏலூரு தொகுதியிலிருந்து 1937-ல் சென்னை சட்டமன்றத்தில் தேர்ந்தெடுக்கப்பட்டார். 1939 செப்டம்பரில் இரண்டாம் உலகப் போர் தொடங்கியவுடன், காங்கிரசு கட்சியின் அனைத்து உறுப்பினர்களும் சட்டமன்றத்திலிருந்து பதவி விலகினார்.

  

சோதகம் அம்மன்ன ராஜா 1940ஆம் ஆண்டு மகாத்மா காந்தியுடன் சத்தியாகிரகப் போராட்டத்தில் பங்கேற்றார்.

1946-ல் ஏலூரு தொகுதியிலிருந்து சென்னை சட்டமன்ற உறுப்பினராக மீண்டும் தேர்ந்தெடுக்கப்பட்டார். இவர் 1946 மற்றும் 1952க்கு இடையில் சென்னை சட்டமன்றத்தின் துணைச் சபாநாயகராகத் தேர்ந்தெடுக்கப்பட்டார். 1947-ல் தேவதாசி முறையை ஒழிக்கும் மசோதாவை நிறைவேற்ற முத்துலட்சுமி ரெட்டியுடன் இணைந்து போராடினார்.

அம்மன்ன ராஜா 1955ஆம் ஆண்டு மேற்கு கோதாவரி மாவட்டத்தில் உள்ள அத்திலியிலிருந்து ஆந்திரப் பிரதேச சட்டமன்றத்திற்குத் தேர்ந்தெடுக்கப்பட்டார்.

அம்மன்ன ராஜா 3 ஏப்ரல் 1962 முதல் ஏப்ரல் 2, 1968 வரை காங்கிரசு கட்சியின் நாடாளுமன்ற மாநிலங்களவை உறுப்பினராக இருந்தார். 1968ல் அரசியலிலிருந்து விலகி, பெண்கள் நலனுக்காக அயராது பாடுபட்டார். 1977 ஆந்திரப் பிரதேச சூறாவளியின் போது பேரழிவிற்குள்ளான பலருக்கு அம்மன்ன ராஜா உதவினார்.

அம்மன்ன ராஜாபல குழந்தைகளுக்குக் கல்வி கற்பித்தார். இல்லையெனில் இவர்கள் சிறு வயதிலிருந்தே வேலை செய்ய வேண்டிய கட்டாயம் ஏற்பட்டிருக்கும். இந்தப் பிள்ளைகள் இப்போது கல்வியின் காரணமாகச் சிறந்த தொழில் வாய்ப்புகளைப் பெற்றுள்ளனர். இவர்களில் ஒருவர் இன்று இந்திய ராணுவத்தில் அதிகாரியாக பணியாற்றி வருகிறார்.

குடும்பம்
---------

அம்மன்ன 27 ஆகத்து 1940 அன்று சிறீ சோதகம் ஜனார்த்தன ராவை மணந்தார். இவர்களுக்கு ஊர்மிளா என்ற மகளும் கிஷோர் என்ற மகனும் இருந்தனர். சோதகம் ஜனார்தன் ராவ் இந்தியாவின் பஞ்சாபில் உள்ள பக்ரா நங்கல் அணை திட்டத்தில் தலைமை குடிமைப் பொறியாளராக இருந்தார். அம்மன்ன ராஜா 22 பிப்ரவரி 1999 அன்று இந்தியாவின் செகந்திராபாத்தில் இறந்தார்.

மேற்கோள்கள்
-----------

1. ↑  Ammanna Raja Chodagam, Luminaries of 20th Century, Part I, Potti Sriramulu Telugu University, Hyderabad, 2005, pp: 24-5.

வெளி இணைப்புகள்
---------------

* ராஜ்யசபா இணையதளத்தில் சி.அம்மண்ணராஜாவின் பயோடேட்டா.
**சோதனை** என்பது 1970 களில் வெளியான சிற்றிதழ் ஆகும். இது இந்திய ஒன்றியம், தமிழ்நாட்டின், சென்னையில் இருந்து மாதாந்தம் வெளிவந்தது.

வரலாறு
------

புதுமைப்பித்தன் உயர்தரமான இலக்கியப் பத்திரிகை ஒன்றை நடத்திக் காட்ட வேண்டும் என்று ஆசைப்பட்டார். அதற்கு சோதனை எனப் பெயர் வைக்கலாம் என்றும் அவர் குறிப்பிட்டிருந்தார். ஆனால் அவர் இதழ் எதையும் துவக்கவில்லை. 

புதுமைப் பித்தனின் யோசனையை முன்மாதிராகக் கொண்டு சேதனை இதழின் இதழ் 1973 இல் வெளியானது. இதன் ஆசிரியராக நா. காமராசன் இருந்தார். இதன் ஆலோசகர் கி. ராஜநாராயணன் என குறிப்பிடப்பட்டது. இதில் நா. காமராசன் பல தலைப்புகளில் விதம் விதமாக எழுதினார். 'உரைகல்' என்ற பெயரில் தலையங்கங்கள் எழுதினார். 

இந்த இதழ் தரமான தயாரிப்பாக விளங்கியது. இதழில் காமராசன் நிறையவே எழுதியிருந்தார். நல்ல கதைகள், கவிதைகள், கட்டுரைகள், இலக்கிய சம்பந்தமான கேள்வி பதில் பகுதி எல்லாம் இருந்தன.

நாடகத்துக்கும் 'சோதனை' முக்கிய கவனிப்பு அளிக்க முன் வந்தது. அழகான அட்டையுடன், ‘சோதனை' நல்ல தோற்றமும் அச்சு அமைப்பும் கொண்டிருந்தது. 'ஆனந்த விகடன்' அளவில் 80 பக்கங்கள். விலை ஒரு ரூபாய் என்று இருந்தது.

இவ்வளவும் இருந்ததும் இது மொத்தம் இரண்டே இதழ்கள்தான் வெளியானது. பின்னர் வெளியாகவில்லை.

குறிப்புகள்
-----------

1. ↑  தமிழ் அறிஞர்கள் அறிவோம்: கவிஞர் ந. காமராசன், தினமணி, 2014. மார்ச். 11
2. ↑  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 142–148. 13 நவம்பர் 2021 அன்று பார்க்கப்பட்டது.
**பவானி** (*Bhavani*, மேலும் துளஜா**,** துரஜா**,** துவரிதா**,** **அம்பா** மற்றும் **ஜகதாம்பா** ) என்று அழைக்கப்படுபவர் இந்து சமய தெய்வமான பார்வதியின் *அவதாரமாக* கருதப்படுகிறார். இவர் மகாராட்டிரத்தில் வணங்கப்படும் துர்க்கையின் ஒரு வடிவம் ஆவார். மேலும் இவர் வடக்கு குஜராத், வடக்கு கர்நாடகம், மேற்கு ராஜஸ்தான் மற்றும் பஞ்சாபின் ராஜபுத்திரர்களால் வணங்கப்படுகிறார். பவானி என்ற பெயருக்கு "உயிரைக் கொடுப்பவர்" என்று பொருள் சொல்கின்றனர். அதாவது இயற்கையின் சக்தி அல்லது படைப்பு ஆற்றலின் ஆதாரம். இவர் தனது பக்தர்களுக்கு அருளை வழங்கும் ஒரு தாயாகக் கருதப்படுகிறார். மேலும் *அசுரர்களைக்* கொல்வதன் மூலம் நீதியை நிலைநாட்டுபவராக இடம் வகிக்கிறார். இறைவன் சிவன் போன்ற பவ, தேவி பார்வதி போன்ற பவானி. 

மராட்டிய மன்னர் சிவாஜியின் பாதுகாப்புக்கான காவல் தெய்வமாக பவானி இருந்தார். பவானியின் மீது இவர் கொண்ட ஆழ்ந்த பக்தியில் இவர் தனது வாளான *பவானி தல்வாரை* இத்தெய்வத்துக்கே அர்ப்பணித்தார். பல மராத்திய நாட்டுப்புறக் கதைகள் பவானியைக் கொண்டாடுகின்றன. சிவாஜியின் தாயார் பவானியின் சிறந்த பக்தர் என்று கூறப்பட்டது. மகாராஷ்டிராவின் துல்ஜாப்பூர் நகரம் நவராத்திரியின் (செப்டம்பர் முதல் அக்டோபர் வரை) வருடாந்திர துல்ஜா பவானி கண்காட்சி நடக்கும் இடமாகும். மேலும் இது 12 ஆம் நூற்றாண்டைச் சேர்ந்த துல்ஜா பவானி கோயிலின் மூலமாகும். இந்த கோவிலில் கருங்கல்லால் செய்யப்பட்ட தேவியின் திரு உருவச் சிலையானது, ஒரு மீட்டர் (சுமார் 3 அடி) உயரமுடன், எட்டு கைகளில் ஆயுதங்களைக் கொண்டும் மற்றும் கொல்லப்பட்ட அரக்கன் மகிசாசூரனின் தலை ஆகியவற்றைக் கொண்டாக உள்ளன.   

[  ]

பவானியின் கோயில்கள்
-------------------

மகாராஷ்டிரத்தின் ,உஸ்மானாபாத் மாவட்டத்தில் துல்ஜாப்பூரில் உள்ள துல்ஜா பவானி கோயில் 51 சக்தி பீடங்களில் (புனித யாத்திரை தளங்களில்) ஒன்றாக கருதப்படுகிறது. இந்த கோயில் பொ.ச. 12 ஆம் நூற்றாண்டு காலக்கட்டத்தில் கட்டப்பட்டது. மற்றொரு துளஜா பவானி கோவிலானது கி.மி. 1537 மற்றும் கி.பி. 1540 க்கு இடைப்பட்ட காலத்தில் சிட்டர்கரில் கட்டப்பட்டது,  இது 18°00′41″N 76°07′32″E﻿ / ﻿18.011386°N 76.125641°E﻿ / 18.011386; 76.125641 ஆய அமைந்துள்ளது 

1970 களின் நடுப்பகுதியில், மும்பையின் கோரேகானில் குருவார்ய லெப்டினன்ட் ஸ்ரீ அன்னாஜி ஷெலாரால் பவானி மற்றும் பகவதி தெய்வங்களுக்கு கோயில் கட்டப்பட்டது. இந்த கோயில் பஹாடி பூய்கோட் கில்லா என்ற மலை உச்சியில் கட்டப்பட்டுள்ளது. இது ஒரு அழகான கோயிலாகவும், அமைதியும் மிகவும் சாந்தம் கொண்டதாகவும் உள்ளது. கோயில் பெரிய செம்மயிற்கொன்றை மரங்களால் சூழ்ந்துள்ளது. இந்த இடம் நகர சந்தடியில் இருந்து வெளியேறி அமைதியான சூழலில் இருக்க நல்ல இடமாகவும், தியானத்திற்கு ஏற்ற இடமாகவும் உள்ளது. முகவரி: ஸ்ரீ பவானி மாதா சேவா டிரஸ்ட், பஹாடி பூய்கோட் கில்லா, உன்னத் நகர் எண் 1, ஃபிலிமிஸ்தான் ஸ்டுடியோவுக்கு பின்னால், கோரேகான் மேற்கு, மும்பை.

வரலாறு
------

மகாராஷ்டிரத்தின் நான்கு சக்தி பீடங்களில் தாய் தெய்வத்தின் வடிவத்தில் சக்தி வழிபாடு காணப்படுகிறது: பவானி என்ற பெயரில், துல்ஜாபூரில் அமர்ந்துள்ளார்; கோலாப்பூரில் மகாலட்சுமியாகவும் ; மகூரில் மகாமாயா ரேணுகாவாகவும்  ; மற்றும் சப்தஸ்ருங்கியில் ஜகதம்பா எனவும் உள்ளார். ஸ்ரீ பவானி அம்மான் என்ற பெயரில் தமிழ்நாடு (பெரியபாளையம்) மாநிலத்தில் வழிபடுகிறார். மகாராஷ்டிரா மாநிலத்தில் உள்ள மற்ற சக்தி கோயில்கள் அம்பேஜோகை மற்றும் ஆந்த் ஆகிய இடங்களில் உள்ளன .

மேற்கோள்கள்
-----------

1. ↑  Mewar encyclopedia பரணிடப்பட்டது சூன் 14, 2007 at the வந்தவழி இயந்திரம்
**பிளாவியா பென்னட்டா**  (*Flavia Pennetta*; பிறப்பு: 25 பெப்ரவரி 1982) இத்தாலிய தொழில்முறை டென்னிசு விளையாட்டாளர் ஆவார். 17 ஆகத்து 2009 அன்று இத்தாலியின் முதல் பத்து மகளிர் ஒற்றையர் வீராங்கனைகளில் ஒருவராக விளங்கினார்; 28 பெப்ரவரி 2011 அன்று இத்தாலியின் மகளிர் இரட்டையர் விளையாட்டாளர்களில் முதல்வராக முன்னேறினார். 2015ஆம் ஆண்டின் அமெரிக்க ஓப்பனில் வெற்றி கண்டதன் மூலம் பெருவெற்றித் தொடர் ஒற்றையர் வாகையாளருமாவார். தமது வாழ்நாளின் ஒரே பெருவெற்றித் தொடர் வெற்றியை அடுத்து டென்னிசு ஆட்டத்திலிருந்து தமது ஓய்வை அறிவித்துள்ளார்.

பென்னட்டா ஆட்டவாழ்வில் பதினோரு முறை மகளிர் டென்னிசு சங்க ஒற்றையர் பட்டங்களை வென்றுள்ளார். இவற்றில் 2014 இந்தியன் வெல்சு போட்டியின்போது உலகளவில் மூன்றாம் நிலைக்குள்ளிருந்த இருவரை வென்று இக்கோப்பையைக் கைப்பற்றினார். பெடரேசன் கோப்பை ஆட்டங்களில் இவர் இத்தாலியின் முதன்மை போட்டியாளராக விளங்கினார். இத்தாலி நான்கு முறை (2006, 2009–10, 2013 ஆண்டுகளில்) இக்கோப்பையை வெல்வதற்கு பெரிதும் துணையாக இருந்துள்ளார்.

பெருவெற்றித் தொடர் ஒற்றையர் நாயகிகளான ஜஸ்டின் ஹெனின், மேரி பியர்சு, மார்டினா ஹிங்கிஸ், அமேலி மாரெசுமோ, வீனஸ் வில்லியம்ஸ், இசுவெத்லனா குசுநெட்சோவா, விக்டோரியா அசரென்கா, சமந்தா ஸ்டோசர், லீ நா, பெத்ரா கிவிதோவா மற்றும் மரியா சரப்போவா போன்ற பலரை வென்றுள்ளார். வீனசு வில்லியம்சை அடுத்தடுத்த மூன்று ஆட்டங்களில் வென்ற ஏழே பெண்களில் இவரும் ஒருவர். இரட்டையர் ஆட்டங்களில் தனது முதல் பெருவெற்றித் தொடர் வெற்றியை 2011இல் பெற்றார்; அவ்வாண்டு ஆஸ்திரேலிய ஒப்பனில் கிசெலா டுல்கோவுடன் இணைந்து கோப்பையை வென்றார். தவிரவும் 2005 ஆண்டு அமெரிக்க இரட்டையர் இறுதியாட்டத்திலும் 2014ஆம் ஆண்டு அமெரிக்க இரட்டையர் இறுதியாட்டத்திலும் ஆடியுள்ளார். சென்ற ஆண்டு இவரது இரட்டையர் இணையராக மார்டினா ஹிங்கிஸ் இருந்தார். 2015ஆம் ஆண்டில் அமெரிக்க ஓப்பன் இறுதியாட்டத்தில் தனது நாட்டு சகா இராபெர்த்தொ வின்ச்சியை வெற்றி கண்டு தமது முதல் பெருவெற்றித் தொடர் வெற்றியை பதிவு செய்தார். இந்த இறுதியாட்டத்தின் முடிவில் இந்தப் பருவத்தின் இறுதியிலிருந்து தாம் ஆட்டத்திலிருந்து விலகவிருப்பதாக அறிவித்தார்.

24 சனவரி 2007 அன்று அன்றைய இத்தாலியக் குடியரசுத் தலைவர் கார்லோ அசெக்லியோ சியாம்பி பென்னட்டாவிற்கு குடியரசின் சீர்மிக்க விருதினை (*Knight of Order of Merit of the Republic*) வழங்கி கௌரவித்தார்.

மேற்சான்றுகள்
-------------

1. ↑  "The Story behind Sony Ericsson and WTA Partnership - Sony Ericsson WTA Tour" (PDF). 2009-03-06 அன்று மூலம் (PDF) பரணிடப்பட்டது. 12 செப்டம்பர் 2015 அன்று பார்க்கப்பட்டது.
2. ↑  Cavaliere Ordine al Merito della Repubblica Italiana Sig.ra Flavia Pennetta

வெளி இணைப்புகள்
---------------

விக்கிமீடியா பொதுவகத்தில்,  
 ***பிளாவியா பென்னட்டா***   
என்பதின் ஊடகங்கள் உள்ளன. 

* Official website
* Flavia Penneta and Gisela Dulko on Twitter
* மகளிர் டென்னிசு சங்கம் தளத்தில் Flavia Pennetta பக்கம்
**எசு. ஆர். இரமணன்** (*S. R. Ramanan*) என்பவர் இந்திய வானிலை ஆய்வாளர் ஆவார். இவர் இந்தியாவின் தமிழ்நாடு மாநிலத்தில் உள்ள சென்னையில் உள்ள சூறாவளி எச்சரிக்கை மையத்தின் மேனாள் இயக்குநர் ஆவார். சென்னை அண்ணா பல்கலைக்கழகத்தின் பருவநிலை மாற்றம் மற்றும் தத்தெடுப்பு ஆராய்ச்சி மையத்தின் ஆலோசனைக் குழுவில் பணியாற்றுகிறார். காலநிலை குறித்த இவருடைய தனித்தன்மையான அறிவிப்பின் காரணமாக சமூக வலைத்தளங்களில் பிரபலமடைந்தார். இரமணன் 36 ஆண்டுகள் வானிலை ஆய்வாளராக இருந்து ஜூலை 2016-ல் ஓய்வு பெற்றார். இவர் பெரும்பாலும் "மழை நாயகன் இரமணன்", "மழையின் வார்த்தை", "மாணவர்களின் கடவுள்", "மழையின் மகாத்மா", "கடலோர மாவட்ட கடவுள்" மற்றும் "மின்னலின் ஜன்னல்" என்று அழைக்கப்படுகிறார்.

கல்வி
-----

எறையூர் கிராமத்தில் உள்ள அருணா மேல்நிலைப் பள்ளியில் மேல்நிலைக் கல்வியினை முடித்த இரமணன், சிதம்பரம், அண்ணாமலைப் பல்கலைக்கழகத்தில் இயற்பியலில் முதுநிலைப் பட்டம் பெற்றார். பின்னர் வேளாண் காலநிலையியல் துறையில் சென்னை பல்கலைக்கழகத்தில் முனைவர் பட்டம் பெற்றார்.

தொழில்
------

இரமணன் 1980ல் இந்திய வானிலை ஆய்வுத் துறையில் பணியில் சேர்ந்தார். புது தில்லியில் உள்ள வடக்கு அரைக்கோள ஆய்வு மையத்திலும், சென்னை விமான நிலையத்தின் விமான வானிலை ஆய்வு மையத்திலும் முன்னறிவிப்பாளராக பணியாற்றினார். பின்னர், 1995-ல் தானியங்கி செய்தி மாறுதல் அமைப்பை நிறுவும் போது அதில் தீவிரமாக பணியில் ஈடுபட்டார். 2002-ல் இயக்குநராகப் பதவி உயர்வு பெற்றார்.[]. இவர் சென்னையில் உள்ள மண்டல வானிலை மையத்தில் உள்ள பகுதி புயல் எச்சரிக்கை மையத்தில் பணியில் சேர்ந்தார். இவர் 2006-ல் பன்னாட்டு சுழற் சங்கம் வழங்கும் "கௌரவ விருது" பெற்றார். பசுமை இல்ல வாயுக்கள் தொடர்பாக 1998ஆம் ஆண்டு ஜப்பானில் நடைபெற நிகழ்வில் இவர் இந்தியாவின் சார்பில் கலந்துகொண்டார். மே 2013-ல் பாங்காக்கில் கடலோர அபாயங்களுக்கான ஒருங்கிணைந்த நிலையான செயல்பாட்டு நடைமுறைகள் தொடர்பாக இந்தியாவின் பிரதிநிதியாகப் பங்கேற்றார்.

பணி ஓய்வு
---------

இரமணன் 2016 மார்ச் 31 அன்று மண்டல வானிலை ஆராய்ச்சி மையத்தில் இயக்குநர் பொறுப்பிலிருந்து ஓய்வுபெற்றார்.

ஆதாரங்கள்
---------

* NIQR பரணிடப்பட்டது 2017-09-23 at the வந்தவழி இயந்திரம்

மேற்கோள்கள்
-----------

1. ↑  "OFFICE OF THE DEPUTY DIRECTOR G". *www.imdchennai.gov.in*. 2015-11-20 அன்று பார்க்கப்பட்டது.
2. ↑  Srinivasa Ramanujam. "Rain man Ramanan". *The Hindu*.
3. ↑  "Rains give weatherman a hero's status in Tamil Nadu". *timesofindia-economictimes*.
4. ↑  "Academics". *www.annauniv.edu*. 2015-11-20 அன்று பார்க்கப்பட்டது.
5. ↑  "Ramanan, director of area cyclone warning centre in Chennai, retires - Times of India". *The Times of India*. 2016-03-31 அன்று பார்க்கப்பட்டது.
6. ↑  Karthikeyan Hemalatha (31 March 2014). "Ramanan, director of area cyclone warning centre in Chennai, retires". *The Times of India*.
7. ↑  "Why does Chennai love the 'Rain God' SR Ramanan?". *CatchNews.com* (ஆங்கிலம்). 2021-11-12 அன்று பார்க்கப்பட்டது.
8. ↑  K, Lakshmi. "'Rain man' Ramanan to retire on March 31". *The Hindu*. 9 May 2017 அன்று பார்க்கப்பட்டது.
**எசு. இராமச்சந்திரன்** (*S. Ramachandran*) இந்திய அரசின் கீழ் உயிரித் தொழில்நுட்பத் துறையை அமைப்பதற்குப் பொறுப்பான ஓர் இந்திய விஞ்ஞானி ஆவார். 1934 ஆம் ஆண்டு செப்டம்பர் மாதம் 9 ஆம் தேதியன்று இவர் பிறந்தார். 1986 ஆம் ஆண்டு இத்துறையின் முதல் செயலாளராகவும் நியமிக்கப்பட்டார். இந்திய அறிவியலுக்கு இவர் செய்த பங்களிப்புகளுக்காக, 2011 ஆம் ஆண்டு இராமச்சந்திரனுக்கு இந்திய அரசால் வழங்கப்படும் மூன்றாவது மிக உயர்ந்த குடிமகன் விருதான பத்ம பூசண் விருது வழங்கப்பட்டது. 2016 ஆம் ஆண்டு எசு. இராமச்சந்திரன் காலமானார். உயிரித் தொழில்நுட்பத் துறை அதன் நிறுவனருக்கு மரியாதை செலுத்தும் வகையில் ஆண்டுதோறும் எசு. இராமச்சந்திரன் பெயரில் சொற்பொழிவுத் தொடர் ஒன்றை தொடங்கியுள்ளது.

மேற்கோள்கள்
-----------

1. ↑  "DBT's first secretary passes away". *Department of Biotechnology, Government of India*. 22 ஆகஸ்ட் 2018 அன்று மூலம் பரணிடப்பட்டது. 22 August 2018 அன்று பார்க்கப்பட்டது.
2. ↑  "Padma Bhushan for scientist". *The Hindu*. 27 January 2011. .
3. ↑  "DBT salutes its former secretaries: teachers who steered the department". *Department of Biotechnology, Government of India*. 22 ஆகஸ்ட் 2018 அன்று மூலம் பரணிடப்பட்டது. 22 August 2018 அன்று பார்க்கப்பட்டது.
**குல்சார் பானு** (*Gulzar Banu*)(பிறப்பு 1963) என்பவர் இந்திய அரசியல்வாதியும் இந்தியாவின் மங்களூர் மாநகராட்சியின் முன்னாள் மாநகரத் தந்தையும் ஆவார். இவர் இரண்டுமுறை முறை கடிப்பள்ளா பகுதியின் உறுப்பினராக இருந்துள்ளார். இந்தியத் தேசிய காங்கிரசு கட்சியின் உறுப்பினரான பானு, மாநகரத்தந்தை பதவியை வகிக்கும் ஆறாவது பெண் ஆவார்.

இளமை
----

பானு 8ஆம் வகுப்பு வரை பள்ளிக் கல்வியினை முடித்துள்ளார். இவர், சம்சுதீனை என்பவரை மணந்தார். இத்தம்பதியருக்கு பத்து குழந்தைகள் உள்ளனர். இவர்களில் நான்கு பேர் திருமணமானவர்கள்.

அரசியல் வாழ்க்கை
----------------

2012ஆம் ஆண்டு நடைபெற்ற மங்களூர் மாநகரத் தேர்தலில் பாரதிய ஜனதா கட்சியின் வேட்பாளரான ரூபா பங்கேரா தனது சாதிச் சான்றிதழை வேட்புமனு தாக்கல் செய்ய நிர்ணயிக்கப்பட்ட நேரம் காலத்திற்குள் சரியாகச் சமர்ப்பிக்கத் தவறியதால் தகுதி நீக்கம் செய்யப்பட்டதைத் தொடர்ந்து, பானு மட்டுமே போட்டியிடும் வேட்பாளராக ஆனார். எனவே பானு தேர்ந்தெடுக்கப்பட்டதாக அறிவிக்கப்பட்டார். இந்த சம்பவம் பலரையும் அதிர்ச்சியில் ஆழ்த்தியது. ஏனெனில் பாஜக வேட்பாளர் வெற்றி பெறுவார் என்று பரவலாகக் கருதப்பட்டது. கர்நாடகா மாநகராட்சி சட்டம், 1976-ல், நம்பிக்கையில்லாத் தீர்மானத்திற்கு அழைப்பு விடுக்க எந்த ஏற்பாடும் இல்லாததால், 7 மார்ச் 2012 முதல் பிப்ரவரி 20, 2013 வரை பானு மாநகரத் தந்தையாகப் பணியாற்ற இருந்தார். பானு 7 மார்ச் 2012 அன்று, பாஜக அரசியல்வாதியான அமிதகலா துணை மாநகரத் தந்தை பதவியேற்க, பதவியேற்றார்.

மேற்கோள்கள்
-----------

1. 1 2 3  "Congress bags Mayor's post as BJP goofs up". *The Hindu*. 8 March 2012. .
2. 1 2 3 4 5  "Mangalore: Mayoral Elections - BJP Nomination Rejected, Congress Wins by Default". Daiji World. 7 March 2012. .
3. ↑  Shenoy, Jaideep (8 March 2012). "Over confidence serves a major jolt to ruling BJP". *The Times of India*. . 
[*தொடர்பிழந்த இணைப்பு*]
4. ↑  "Mangalore: Two Women at the Helm - Gulzar Mayor, Amitakala Deputy". Mangalorean.com. 7 March 2012. . 
[*தொடர்பிழந்த இணைப்பு*]

வெளி இணைப்புகள்
---------------

* மங்களூருவின் புதிய மேயர் குல்சார் பானு, youtube.com இல் உதயவாணி
சுமார் 1880களில் குல்சார் ஹவுஸ்
**குல்சார் ஹவுஸ்** (*Gulzar Houz*) என்பது இந்திய மாநிலமான தெலங்காணாவின் ஐதராபாத்து நகரில் அமைந்துள்ள ஒரு வரலாற்று நீரூற்று ஆகும். இது சார்மினார் அருகே அமைந்துள்ளது. சார்மினார் மற்றும் மதீனா கட்டிடத்திற்கு இடையில் சாலையின் நடுவில் இந்த நீரூற்று உள்ளது.

நிஜாம் காலத்தில் நகரின் பல பகுதிகளிலும் இதேபோன்ற நீரூற்றுகள் அப்போதைய பொறியியலாளர்களின் உதவியுடன் கட்டப்பட்டன. அலங்காரத்திற்காக, சாலையின் நடுவில் இதேபோன்ற நீரூற்றுகள் அமைக்கப்பட்டன. இதனால் அவை அழகாக தோற்றமளிக்கும் வகையில் தண்ணீருக்கு அடியில் அழகாக காணப்படுகின்றன. குல்சார் ஹவுஸ் நீரூற்று எட்டு அடுக்குகளுடன் கட்டப்பட்டது

சார் காமனின் நான்கு வளைவுகளுக்கிடையேயான பகுதி *ஜில்லு கானா* அல்லது காவலர் சதுக்கம் என்று அழைக்கப்படும் ஒரு பரந்த மைதானம் உள்ளது. இதன் மையத்தில் *சார்-சு-கா-ஹவுஸ்* (நான்கு கொத்தளங்களாலான கோட்டை) இருந்தது. இது பின்னர் "சுகா-ஹவுஸ்" என்றும் இப்போது குல்சார் ஹவுஸ் என்றும் அழைக்கப்பட்டது.

இது சுற்றியுள்ள நான்கு காமன்களிலிருந்து 350 அடி சமமாக கட்டப்பட்டது. ஆரம்பத்தில் அது 12 பக்கமாக இருந்தது, பின்னர் அது எண்கோணமாக மாறியது. இன்று அது கிட்டத்தட்ட வட்டமாக இருக்கிறது. இது நிசாமின் வீரர்களின் தாகத்தைத் தணிக்க உருவாக்கப்பட்ட எண்கோண வடிவ நீர் தேக்கமாகும்  அந்த காலத்தில், இந்த நீரூற்றிலிருந்து நான்கு நீரோடைகள் பாய்ந்து, ஒவ்வொரு சாலைகளையும் இரண்டு பகுதிகளாகப் பிரித்தன. சுமார் 400 ஆண்டுகளுக்கு முன்பு முகமது குலி குதுப் ஷாவின் கீழ் முதல் பிரதமரான மிர் மோமின் அஸ்டராபாதி இதைக் கட்டினார்.

மேற்கோள்கள்
-----------

1. ↑   *Historic Landmarks of the Deccan*. 1907. .
2. ↑  Venu, T. P. (4 July 2020). "Hyderabad: Famed Gulzar Houz springs back to life". *www.thehansindia.com*.
3. ↑  "Glory of the gates". *தி இந்து*. 10 March 2004. 1 February 2005 அன்று மூலம் பரணிடப்பட்டது. 2011-09-18 அன்று பார்க்கப்பட்டது. Unknown parameter `|=` ignored (உதவி)
4. ↑  "What is Gulzar Houz? Here are 6 Interesting Facts of Gulzar Houz". exploretelangana. 18 June 2015. July 3, 2018 அன்று பார்க்கப்பட்டது.
5. ↑  "Gulzar Houz gets a delayed facelift". *Deccan Chronicle*. 2 July 2016.
**குல்சி ஆறு** *(Kulsi River)* இந்திய மாநிலமான அசாமில் உள்ள பிரம்மபுத்திரா ஆற்றின் கிளை ஆறாகும். இந்த ஆறு மேகாலயாவின் மேற்கு காசி மலையிலிருந்து உருவாகிறது. குல்சி ஆறு தொடங்கும் இடத்தில் கிர் ஆறு என்று அழைக்கப்படுகிறது. மேகாலயாவில் 12 கி.மீ தூரம் பயணித்த பின்னர், இந்த ஆறு அசாமின் காமரூப் மாவட்டம் வழியாகப் பாயும் போது குல்சி என்று அழைக்கப்படுகிறது. அசாமில் காமரூப் மாவட்டத்தில் நாகபேரா அருகில் பிரம்மபுத்திரா ஆற்றில் கலக்கின்றது.[]

ஓங்கிலின் வாழ்விடம்
-------------------

குல்சி ஆறானது அருகிவரும் தென்னாசிய ஆற்று ஓங்கிலின் *(பிளாட்டானிடா கேஞ்ஜிடிக)* வாழ்விடமாக உள்ளது*.* இந்த ஆபத்தான ஓங்கில் (சிகு என அசாமிய மொழியில் அழைக்கப்படுகிறது) பிரம்மபுத்திரா வடிநிலப்பகுதியில், குல்சி மற்றும் சுபன்சிரி ஆறுகளில் மட்டுமே இனப்பெருக்கம் செய்யும். இப்பகுதியில் மணல் சுரங்கம் பிற மேம்பாட்டு நடவடிக்கைகள் குல்சி ஆற்றில் காணப்படும் ஓங்கில்களைப் பாதிக்கக்கூடியவையாக உள்ளன. இதன் காரணமாக எண்ணிக்கை ஏராளமாகக் குறைந்துள்ளது.

மேற்கோள்கள்
-----------

1. ↑  "Summary of Dolphin habitat zone of river Kulsi" (PDF).
2. ↑  "Brahmaputra tributaries no longer secure dolphin habitats". *Northeast Now* (ஆங்கிலம்). 23 January 2019 அன்று பார்க்கப்பட்டது.
**குல்பர்கா கோட்டை** (Gulbarga Fort) இந்தியா நாட்டின் கர்நாடகா மாநிலத்தில் குல்பர்கா மாவட்டத்தில் குல்பர்கா நகரில் உள்ள கோட்டை ஆகும். இக்கோட்டை பாமினி சுல்தானகத்தை  தோற்றுவித்த அலாவுதின் பாமன் சா ஆட்சியில் கி.பி.1347 இல் கட்டப்பட்டது.

வரலாறு
------

டெல்லி சுல்தான் முகம்மது பின் துக்ளக்கின் ஆட்சி காலத்தில் தக்காண பகுதிக்கு ஆளுநராக நியமிக்கப்பட்டவர் அலாவுதீன் ஹாசன் பாமினி ஷா என்பவர். தாஜிய-பாரசீக வம்சத்தில் வந்த இவர் 1347ம் ஆண்டு ஆகஸ்ட் 3ம் நாள் டெல்லி சுல்தானை எதிர்த்து, தனது ஆளுகைக்கு உட்பட்ட பகுதிகளை தனி சுதந்திர அரசாக அறிவித்தார். இதன் பிறகு கி.பி.1347 இல் குல்பர்கா கோட்டை அலாவுதின் பாமன் சா வால் கட்டப்பட்டது.

ஜும்ஆ பள்ளிவாசல்
----------------

ஜும்ஆ பள்ளிவாசல், குல்பர்கா ஜும்ஆ பள்ளிவாசல், குல்பர்கா
முதலாம் முகம்மது ஷா (1358-75) மன்னரால் கி.பி.1347 இல் இதே வளாகத்தில் 
ஜும்ஆ பள்ளிவாசல், குல்பர்கா கட்டப்பட்டது.
ஜும்ஆ பள்ளிவாசல், குல்பர்கா மினார் இல்லாமல் கட்டப்பட்டது.இப்பள்ளிவாசல் குல்பர்கா கோட்டைக்கு உள்ளே பெரிய குவிமாடம் கொண்டு கட்டப்பட்டது.இது எசுப்பானியா நாட்டின் மூரிஸ் வடிவமைப்பில் கி.பி.1367 இல் கட்டப்பட்டது. எசுப்பானியா நாட்டின் கோர்டோபா பள்ளிவாசல் போன்ற வடிவமைப்பில் கட்டப்பட்டுள்ளது.

புவியியல்
---------

இக்கோட்டை கர்நாடகாவின் வடகிழக்கு பகுதியில் பீடபூமி நிலத்தில் அமைந்துள்ளது.பீமா ஆறு கோட்டைக்கு அருகில் பாய்கிறது இங்கு கரிசல் மண் பெரும்பான்மையாக உள்ளது.

இங்கு சராசரி மழையளவு 777 மி.மீ. ஆகும்.
இங்கு அதிகபட்ச வெப்பநிலை 45 °C (113 °F), மற்றும் குறைந்த பட்ச வெப்பநிலை 5 °C (41 °F).

மேற்கோள்கள்
-----------

1. ↑  "Gulbarga". 2011-06-04 அன்று மூலம் பரணிடப்பட்டது. 2009-10-02 அன்று பார்க்கப்பட்டது.
2. ↑  "Gulbarga Fort". 2009-10-02 அன்று பார்க்கப்பட்டது.
3. 1 2  "Gulbarga". Karnataka Online. 2009-11-13 அன்று மூலம் பரணிடப்பட்டது. 2009-11-04 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2010-11-20 அன்று மூலம் பரணிடப்பட்டது. 2017-01-12 அன்று பார்க்கப்பட்டது.
5. ↑
6. ↑  Cumming, Sir John (2006). *Revealing India's Past*. Read Books. பக். 424. ISBN 9781406704082. பன்னாட்டுத் தரப்புத்தக எண்:1-4067-0408-3.. பார்த்த நாள்: 2009-11-08.
7. ↑  Sathyan, B. N. Sri (1965). *Karnataka State Gazetteer: Gulbarga*. The Director of Print. Stationery and Publications at the Govt. Press, Government of Karnataka. பக். 218 and 462.. பார்த்த நாள்: 2009-11-10.
8. 1 2  "Gulbarga". *History (link page)*. National Informatics Centre, Gulbarga. 2009-11-10 அன்று பார்க்கப்பட்டது.
9. 1 2  "Heritage Areas". National Informatics centre, Karnataka. 2009-11-10 அன்று பார்க்கப்பட்டது.
**குல் பர்தன்** *(GulBardhan)* இந்தியாவின் மத்தியப் பிரதேச மாநிலத்தைச் சேர்ந்த போபால் நகரத்தை மையமாகக் கொண்ட ஒரு நடன இயக்குனரும் நாடகக் கலைஞரும் ஆவார். 1928 ஆம் ஆண்டு முதல் 2010 ஆம் ஆண்டு நவம்பர் 20 வரையுள்ள காலத்தில் இவர் வாழ்ந்துள்ளார். இந்திய மக்கள் நாடக சங்கத்துடன் குல் பர்தன் தொடர்புடையவராக இருந்தார். 1952 ஆம் ஆண்டு பம்பாயில் கணவர் தலைமையேற்றுத் தொடங்கிய லிட்டில் பாலே என்ற நடனம் மற்றும் பொமலாட்டக் குழுவின் இணை நிறுவனராக குல் இருந்தார். 1954 ஆம் ஆண்டு கணவர் இறந்தபின்னர் குல் தானே லிட்டில் பாலே நிறுவனத்தின் தலைமைப் பொறுப்பை ஏற்றுக்கொண்டார்.இந்த குழு பின்னர் ரங்கா சிறீ லிட்டில் பாலே குழு என மறுபெயரிடப்பட்டது. பல்வேறு நாடுகளில் இக்குழுதனது நிகழ்ச்சிகளை நடத்தியது. 2010 ஆம் ஆண்டு இந்தியாவில் வழங்கப்படும் நான்காவது மிக உயரிய குடிமை விருதான பத்மசிறீ விருது, சங்கீத நாடக அகாடமி விருது உள்ளிட்ட பல விருதுகளை குல் பர்தன் பெற்றுள்ளார்.

மேற்கோள்கள்
-----------

1. 1 2  Nair, Shashidharan (10 December 2010). "To Guldi with love". *The Hindu*. Archived from the original on 16 பிப்ரவரி 2013. .
2. ↑  Ramanath, Renu (21 May 2011). "A dazzling piece preserved from the past". Narthaki. 31 January 2013 அன்று பார்க்கப்பட்டது.
3. ↑  Chkrvorty, Runa (2007). "An affair with dance". Harmony India. 3 March 2016 அன்று மூலம் பரணிடப்பட்டது. 31 January 2013 அன்று பார்க்கப்பட்டது.
4. ↑  "Press note" (PDF). Ministry of Home Affairs, Government of India. 25 January 2010. 3 February 2013 அன்று மூலம் (PDF) பரணிடப்பட்டது. 31 January 2013 அன்று பார்க்கப்பட்டது.
**கோபேந்திர-ராஜா** (*Gopendraraja*) (ஆட்சி சுமார் 771-784 பொ.ச.) வடமேற்கு இந்தியாவில் இன்றைய இராஜஸ்தானின் சில பகுதிகளை ஆண்ட சௌகான் வம்சத்தைச் சேர்ந்த ஒரு இந்திய மன்னராவார். இவர் கோபேந்திரகன் என்றும் அழைக்கப்படுகிறார். 

கோபேந்திரன் தனது சகோதரன் முதலாம் சந்திரராஜாவுக்குப் பின் சகாமன மன்னனாக ஆனார். பிருத்திவிராச் சௌகானின் வரலாற்றைக் கூறும் நாட்டுப்புறக் கதையான "பிருத்விராஜ விஜயம்" என்பதின்படி,முதலாம் விக்ரகராஜா இவர்களின் தந்தையாக அறியப்படுகிறார்.  இருப்பினும், பிற்கால *ஹம்மிர* மகாகாவ்யம் இவர்களின் தந்தை விக்ரகராஜாவின் மூதாதையர் நரதேவன் என்று கூறுகிறது. 

கோபேந்திரன் ஒரு சுல்தான் பெக் வாரிசாவை போரில் தோற்கடித்ததாக *பிரபந்த-கோசம்* கூறுகிறது.  பெக் வாரிசா அரபுத் தளபதி முகமது பின் காசிமின் அடிமையாக இருந்திருக்கலாம் என்று வரலாற்றாசிரியர் ஆர்.பி. சிங் கருதுகிறார். 

கோபேந்திரனுகுப் பிறகு இவரது மருமகன் முதலாம் சந்திரராஜாவின் மகனான முதலாம் துர்லபராஜா முதலாம் துர்லபராஜா அரியணை ஏறினார்.

சான்றுகள்
---------

1. ↑  Dasharatha Sharma 1959, ப. 28.
2. 1 2  R. B. Singh 1964, ப. 55.
3. ↑  Anita Sudan 1989, ப. 23.
4. ↑  R. B. Singh 1964, ப. 88.
5. ↑  R. B. Singh 1964, ப. 89.

### உசாத்துணை

* Anita Sudan (1989). *A study of the Cahamana inscriptions of Rajasthan*. Research. .
* Dasharatha Sharma (1959). *Early Chauhān Dynasties*. S. Chand / Motilal Banarsidass. பன்னாட்டுத் தரப்புத்தக எண்:9780842606189. .
* R. B. Singh (1964). *History of the Chāhamānas*. N. Kishore. இணையக் கணினி நூலக மையம்:11038728. .
**பெரம்பலூர் வெள்ளதாங்கியம்மன் கோயில்** தமிழ்நாட்டில் பெரம்பலூர் மாவட்டம், பெரம்பலூர் என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வெள்ளந்தாங்கியம்மன், மாரியம்மன் சன்னதிகள் உள்ளன. இங்குக் கோயில் தேர் உள்ளது. இக்கோயிலில் மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. ஆடி மாதம் ஆடி பெருக்கு முக்கிய திருவிழாவாக நடைபெறுகிறது. சித்திரை மாதம் வருடப்பிறப்பு திருவிழாவாக நடைபெறுகிறது. வைகாசி மாதம் திருத்தேர் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2015 இந்தியாவில் வெப்ப அலை is located in இந்தியாகம்மம் 48 °C (118 °F)**கம்மம் 48 °C (118 °F)**class=notpageimage| வெப்ப அலையினால் பாதிக்கப்பட்ட பகுதிகள்
**ஏப்ரல்/மே 2015 வெப்ப அலை** இந்தியாவின் பல்வேறு இடங்களில் மே 26ஆம் நாளது வரை 700க்கும் மேலானவர்களை கொன்றது. இந்தியாவில் உலர்ந்த காலநிலை நிலவும் மார்ச் முதல் மே மாதம் வரையான காலகட்டத்தில் இந்த வெப்ப அலை நிகழ்ந்தது.  மே 24 அன்று, கம்மம் நகரில் 48 °C (118 °F) இருந்தது; இது இதுவரை உயர்நிலை வெப்பமாக இருந்த 1947 ஆண்டு வெப்பநிலையான 47.2 °C (117.0 °F) விடக் கூடுதலாகும்.கடல் மட்டத்திலிருந்து 2,010 மீட்டர்கள் (6,580 அடி) உயரத்தில் அமைந்துள்ள, மலைச்சாரல் தலமான, முசோரியில் கூட காற்றின் வெப்பநிலை 36 °C (97 °F) அளவிற்கு உயர்ந்தது.

### பதிவான வெப்பநிலைகள்

| நாள் | இடம் | வெப்பநிலை |
| --- | --- | --- |
| 25 மே 2015 | தில்லி | 45.5 °C (113.9 °F) |
| 21 மே 2015 | ஜார்சுகுடா | 45.4 °C (113.7 °F) |
| 21 மே 2015 | ஐதராபாது | 46 °C (115 °F) |
| 23 மே 2015 | அலகாபாத் | 47 °C (117 °F) |
| 24 மே 2015 | கம்மம் | 48 °C (118 °F) |

எதிர்வினைகள்
------------

அரசு உள்ளாட்சி அமைப்புகளை வெப்ப அலையால் பாதிக்கப்பட்டோருக்கு மருத்துவ வசதிகள் ஏற்பாடு செய்யுமாறு ஆணையிட்டது; காலை 11 மணி முதல் 3 மணி வரையான வேலைகளை குறைத்துக் கொள்ளவும் குடிநீர் பற்றாக்குறை உள்ள பகுதிகளுக்கு நீர் வழங்கூர்திகள் மூலம் வழங்கவும் பரிந்துரைத்தது. வங்காள சீருந்து சங்கம் தங்கள் வாடகை வண்டிகளை காலை 11 முதல் மாலை 4 மணி வரை இயக்காதிருக்க முடிவு செய்தது. கொல்கத்தாவில் இரு சீருந்து ஓட்டுநர்கள் மரணமுற்றதைத் தொடர்ந்து குளுரூட்டப்படாத சீருந்துகளை பகலில் ஐந்து மணி நேரம் ஓட்டாதிருக்க முடிவெடுக்கப்பட்டது. மே 23 அன்று குளிரூட்டப்பட்ட மெட்றோ நிலையங்களிலும் அங்காடி வளாகங்களிலும் மக்கள் தஞ்சமடைந்தனர்.

மேற்சான்றுகள்
-------------

1. ↑  Harmeet Shah Singh; Rishabh Pratap; Ravi Agrawal (26 May 2015). "Heat wave kills more than 700 in India". *CNN*.. பார்த்த நாள்: 26 May 2015.
2. 1 2  "Massive India heatwave 'kills 500'". பிபிசி. 25 May 2015. 25 May 2015 அன்று பார்க்கப்பட்டது.
3. ↑  "Число жертв жары в Индии превысило 60 человек" (Russian). RIA Novosti. 22 May 2015. 24 May 2015 அன்று பார்க்கப்பட்டது.CS1 maint: Unrecognized language (link)
4. 1 2  "Heatwave sweeps across India, 335 people dead". *தி டைம்ஸ் ஆஃப் இந்தியா*. 24 May 2015. 24 May 2015 அன்று பார்க்கப்பட்டது.
5. ↑  "Hundreds Are Dying in a Blistering Heat Wave Sweeping Across India". *Time*. 25 May 2015. 25 May 2015 அன்று பார்க்கப்பட்டது.
6. ↑  "Blazing sun bakes large parts of India, heat wave claims dozens of lives; El Nino effect emerges". *ஹிந்துஸ்தான் டைம்ஸ்*. 22 May 2015. 23 மே 2015 அன்று மூலம் பரணிடப்பட்டது. 24 May 2015 அன்று பார்க்கப்பட்டது.
7. 1 2  "Heat wave scorches Kolkata, cabby dies". *தி டைம்ஸ் ஆஃப் இந்தியா*. 24 May 2015. 24 May 2015 அன்று பார்க்கப்பட்டது.
கே. சி. வீரமணி
**கே. சி. வீரமணி** (*K.C. Veeramani*, பிறப்பு: 1964) என்பவர் ஒரு தமிழக அரசியல்வாதி. இவர் ஒரு பி.ஏ.பட்டதாரி. இவரது சொந்த ஊர் வேலூர் மாவட்டம் ஜோலார்பேட்டை இடையம்பட்டியில் உள்ள காந்தி நகர் ஆகும். 1993 ஆம் ஆண்டு அ.இ.அ.தி.மு.கவில் சேர்ந்த இவர் தற்போது வேலூர் மேற்கு மாவட்டச் செயலாளராக இருந்து வருகிறார். 2001 ஆம் ஆண்டு ஜோலார்பேட்டை ஒன்றியக்குழுத் தலைவராகத் தேர்வு செய்யப்பட்டு பணியாற்றியிருக்கும் இவர், 2011 ஆம் ஆண்டு நடைபெற்ற தமிழ்நாடு சட்டமன்றத் தேர்தலில், ஜோலார் பேட்டை சட்டமன்றத் தொகுதியின் உறுப்பினராகத் தேர்வு செய்யப்பட்டார். 2013, பிப்ரவரி 28 அன்று தமிழ்நாடு அரசின் சுகாதாரத்துறை அமைச்சராக நியமிக்கப்பட்டு பொறுப்பேற்றுக் கொண்டார். 2016 சட்டமன்றத் தேர்தலில் போட்டியிட்டு மீண்டும் வென்று வணிகவரித்துறை அமைச்சராக நியமிக்கப்பட்டார்.

குடும்பம்
---------

இவருக்கு மணிமேகலை என்கிற மனைவியும், இரண்டு மகள்கள், ஒரு மகனும் உள்ளனர்.

மேற்கோள்கள்
-----------

1. ↑  "தமிழக புதிய அமைச்சர்கள் பதவியேற்பு". தினமலர். 01 மார்ச்சு 2013 அன்று பார்க்கப்பட்டது. Check date values in: `|accessdate=` (உதவி)
2. ↑  "புதிய அமைச்சர்கள் பதவியேற்பு : கவர்னர் ரோசய்யா பதவிப் பிரமாணம் செய்து வைத்தார்". தினகரன். 2013-02-28 அன்று மூலம் பரணிடப்பட்டது. 01 மார்ச்சு 2013 அன்று பார்க்கப்பட்டது. Check date values in: `|accessdate=` (உதவி)
3. ↑  "புதிய அமைச்சர்கள் வாழ்க்கை குறிப்பு". தினத்தந்தி. 29 மே 2016. 29 மே 2016 அன்று பார்க்கப்பட்டது.
**கே. சி. லேகா** (*Lekha K. C*) இந்தியாவைச் சேர்ந்த குத்துச்சண்டை வீராங்கனையாவார். தொழில்முறை குத்துச்சண்டை வீராங்கனையான இவர் 75 கிலோ எடை பிரிவில் இந்திய மகளிர் குத்துச்சண்டை அணியை பிரதிநிதித்துவப்படுத்தினார். 2006 ஆம் ஆண்டு நடைபெற்ற மகளிர் உலக தொழில்முறை குத்துச்சண்டை வெற்றியாளர் போட்டியில் லேகா தங்கப்பதக்கம் வென்றார்.

பிறப்பு
-------

கேரளாவின் கண்ணூர் மாவட்டத்தில் எம். வி. கோவிந்தன் நம்பியார் மற்றும் கே. சி. ரோகிணி தம்பதியருக்கு மகளாக லேகா பிறந்தார்.

தொழில்
------

கொல்லம் நகரில் உள்ள விளையாட்டு ஆணைய மையத்தில் லேகா குத்துச்சண்டை பயிற்சி பெற்றார். இவர் 2001 ஆம் ஆண்டு முதல் ஆறு முறை தேசிய பெண்கள் குத்துச்சண்டை வெற்றியாளராக போட்டியை வென்றார். 2006 ஆம் ஆண்டு இந்தியாவுக்காக உலக வெற்றியாளர் கோப்பையை வென்று நான்கு தங்கப் பதக்கம் வென்றவர்களில் இவரும் ஒருவர். அப்போட்டியில் 75 கிலோ எடை குத்துச்சண்டைப் பிரிவில் லேகா தங்கப் பதக்கம் வென்றார். முன்னதாக 2005 ஆம் ஆண்டு நடைபெற்ற ஆசிய வெற்றியாளர் கோப்பை போட்டியில் தங்கத்தையும் 2008 ஆம் ஆண்டு நடைபெற்ற ஆசிய வெற்றியாளர் கோப்பைக்கான போட்டியில் வெள்ளி பதக்கத்தையும் லேகா வென்றார்.

மேற்கோள்கள்
-----------

1. ↑  "Has Kerala sounded time on KC Lekha?". *The Times of India*.
2. ↑  "IBF Registered Boxer's Details". Haryana State Boxing Association. 28 June 2016 அன்று பார்க்கப்பட்டது.
3. ↑  "Lekha in fine nick". *தி இந்து*. 12 July 2007. .
4. ↑  "Women's Asian Championships - Kaohsiung, Chinese Taipei - August 5-12 2005".
5. ↑  Kowli, Jay; Paralkar, Prajakta. "Asian Womens Championships - Guwahati, India - September 23-28 2008".
**கண்டத்தில் செரியன் மாப்பிள்ளை மம்மன் மாப்பிள்ளை (Kandathil Cheriyan Mappillai Mammen Mappillai)** இவர் ஓர் பிரபல பத்திரிகையாளர் ஆவார். இவரது தந்தை வழி மாமாவான கண்டத்தில் வர்கீசு மாப்பிள்ளை என்பவர் இறந்த பிறகு, மலையாள மனோரமா என்ற மலையாள மொழி நாளேட்டின் ஆசிரியரானார். ஒரு பிரபல பத்திரிகையாளர் என்பதைத் தவிர, இவர் ஒரு சுதந்திர போராட்ட வீரருமாவார். இவர் சிறீ மூலம் பிரபல சட்டமன்றத்தில் உறுப்பினராக இருந்தார். இவர் தோட்டங்களின் வளர்ச்சியிலும் கவனம் செலுத்தினார். மேலும் இவரது மகன்களின் பல்வேறு நிறுவனங்களின் பின்னணியில் இருந்தார். இவர் காந்தியவாதியான கே. இ. மம்மனின் தந்தைவழி மாமா ஆவார்.

இந்திய சுதந்திர இயக்கத்தின் ஆதரவாலும், ஈடுபாட்டின் காரணமாகவும், இவர் திருவிதாங்கூர் திவானான சர் சே. ப. இராமசுவாமி ஐயருடன் மோதலில் ஈடுபட்டார். அதற்காக கைது செய்யப்பட்டு இரண்டு ஆண்டுகள் சிறைவாசம் அனுபவித்தார். அத்துடன் மலையாள மனோரமா செய்தித்தாள் மூடப்பட்டது.

1873 இல் பிறந்த இவர், 1953 திசம்பர் 31இல் 80 வயதில் இறந்தார். இவர் குஞ்சந்தம்மா என்பவரை மணந்தார். இவர்களுக்கு எட்டு மகன்களும் ஒரு மகளும் இருந்தனர். அவர்களில்: கே. எம். செரியன் , கே. எம். மேத்யூ, கே. எம். மம்மன் மாப்பிள்ளை ஆகியோரும் அடங்குவர்.

மனோரமா தகவல் பள்ளியில் சிறந்த மாணவருக்கு வழங்கப்படும் விருதுக்கு இவரது பெயரான கே.சி.மம்மன் மாப்பிள்ளை விருது என்றப் பெயரிடப்பட்டது.

மேற்கோள்கள்
-----------

1. ↑  "Kerala Directory". Kerala Directory. 13 December 2006. 8 December 2014 அன்று மூலம் பரணிடப்பட்டது. 5 December 2014 அன்று பார்க்கப்பட்டது.
2. 1 2  "Koti". Koti. 2005. 13 அக்டோபர் 2014 அன்று மூலம் பரணிடப்பட்டது. 5 December 2014 அன்று பார்க்கப்பட்டது.
3. ↑  "KC MAMMEN MAPPILLAI AND FAMILY". *www.mmfamily.in*. 2019-07-30 அன்று பார்க்கப்பட்டது.
4. ↑  "മാസ്കോം 17ാം ബിരുദധാന ചടങ്ങ് നടന്നു Convocation". *மலையாள மனோரமா*. 22 May 2019. 20 November 2019 அன்று பார்க்கப்பட்டது – YouTube வழியாக.
**கே. சட்டநாத கரையாளர்** (K. Sattanatha Karayalar) ஓர் இந்திய அரசியல்வாதி மற்றும் சட்டமன்ற முன்னாள் உறுப்பினர் ஆவார். இவர் திருவாங்கூர்-கொச்சின் சட்டமன்றத்திற்கு 1951 மற்றும் 1954ஆம் ஆண்டு நடைபெற்ற தேர்தல்களில் சுயேச்சை வேட்பாளராகப் போட்டியிட்டுச் செங்கோட்டை சட்டமன்றத் தொகுதியிலிருந்து தேர்ந்தெடுக்கப்பட்டார். 

இவர், 1957 ஆம் ஆண்டு நிகழ்ந்த சென்னை மாநில சட்டமன்றத் தேர்தலில் தென்காசி தொகுதியில் சுயேச்சையாகப் போட்டியிட்டு வெற்றிபெற்றார். பின்னர் 1980 ஆம் ஆண்டு நடைபெற்ற தமிழ்நாடு சட்டமன்றத் தேர்தலில் அண்ணா திராவிட முன்னேற்றக் கழக வேட்பாளராகப் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.

மேற்கோள்கள்
-----------

1. ↑  Elections to the Travancore-Cochin Legislative assembly- 1951 and to the Madras assembly constituencies in the Malabar area பரணிடப்பட்டது 2008-12-03 at the வந்தவழி இயந்திரம்
2. ↑  Interim Election to the Travancore-Cochin Assembly – 1954 பரணிடப்பட்டது 2008-10-06 at the வந்தவழி இயந்திரம்
3. ↑  1957 Madras State Election Results, Election Commission of India
4. ↑  1980 Tamil Nadu Election Results, Election Commission of India
**போய்கெல்லெய்டு வினை** (*Boekelheide reaction*) என்பது ஒரு மறுசீராக்கல் வினையாகும். இவ்வினையில் α-பிக்கோலின்-என்-ஆக்சைடுகள் மறுசீராக்கல் அடைந்து ஐதராக்சிமெத்தில்பிரிடின்களாக மாறுகின்றன. 
1954 ஆம் ஆண்டு வர்கில் போய்கெல்லெய்டு முதன்முதலில் இவ்வினையைக் கண்டுபிடித்தார். இதனால் அவர் பெயரே வினைக்கு சூட்டப்பட்டு போய்கெல்லெய்டு வினை என அழைக்கப்படுகிறது. (~140°செ) வெப்பநிலையில் அசலாக இவ்வினை அசிட்டிக் நீரிலியைக் கொண்டே நிகழ்த்தப்படுகிறது. டிரைபுளோரோ அசிட்டிக் நீரிலியைக் கொண்டும் அறை வெப்பநிலையில் வினையை நிகழ்த்த முடியும் 

ஒட்டுமொத்த போய்கெல்லெய்டு வினைஒட்டுமொத்த போய்கெல்லெய்டு வினை.

வினை வழிமுறை
------------

டிரைபுளோரோ அசிட்டிக் நீரிலியிலிருந்து என்-ஆக்சைடு ஆக்சிசனுக்கு ஓர் அசைல் குழுவை மாற்றும் செயலுடன் போய்கெல்லெய்டு வினையின் வழிமுறை தொடங்குகிறது. பின்னர் டிரைபுளோரோ அசிட்டேட்டு எதிர்மின் அயனியால் α- மெத்தில் கார்பன் புரோட்டான் நீக்கம் செய்யப்படுகின்றது. இதனால் [3.3]-சிக்மாபிணைப்பு நகர்வு மறுசீராக்கல் வினைக்கு உகந்ததாக மூலக்கூறுகள் தயாரிக்கப்பட்டு டிரைபுளோரோ அசிட்டேட்டு மெத்தில்பிரிடின் உருவாகிறது. நீராற்பகுப்பால் டிரைபுளோரோ அசிட்டேட்டு ஐதராக்சி மெத்தில் பிரிடினை வெளியிடுகிறது.

போய்கெல்லெய்டு வினையின் வழிமுறை போய்கெல்லெய்டு வினையின் வழிமுறை

மேற்கோள்கள்
-----------

1. ↑  Boekelheide, V.; Linn, W. J. (March 1954). "Rearrangements of N-Oxides. A Novel Synthesis of Pyridyl Carbinols and Aldehydes". *Journal of the American Chemical Society* **76** (5): 1286–1291. doi:10.1021/ja01634a026.
2. ↑  Fontenas, C.; Bejan, E.; Haddou, H. Aït; Balavoine, G. G. A. (23 September 2006). "The Boekelheide Reaction: Trifluoroacetic Anhydride as a Convenient Acylating Agent". *Synthetic Communications* **25** (5): 629–633. doi:10.1080/00397919508011399.
**காந்தா சுப்பாராவ்** (*Kanta Subbarao*) இந்தியாவைச் சேர்ந்த ஒரு நோய்நுண்ணியியல் நிபுணர் ஆவார். மூலக்கூற்று மரபியல் நிபுணர் மற்றும் மருத்துவர்-அறிவியலாளராகவும் அறியப்படுகின்ற இவர் இன்ஃப்ளூயன்சா பற்றிய குறிப்பு மற்றும் ஆராய்ச்சிக்கான உலக சுகாதார அமைப்பின் ஒத்துழைப்பு மையத்தின் இயக்குநராகப் பணியாற்றுகிறார். ஆத்திரேலியாவின் மெல்போர்ன் நகரிலுள்ள தோகெர்ட்டி நிறுவனத்தில் பேராசிரியராகவும் உள்ளார்.

வாழ்க்கைக் குறிப்பு
-------------------

வேலூர் கிறித்துவ மருத்துவக் கல்லூரியில் காந்தா சுப்பாராவ் மருத்துவத்தில் இளநிலை பட்டம் பெற்றார். ஓக்லகோமா பல்கலைக்கழகத்தில் தொற்றுநோயியல் துறையில் பொதுச் சுகாதாரத்தில் முதுநிலைப் பட்டமும் பெற்றார்.

சுப்பாராவ் நோய்நுண்ணியியல் நிபுணர், மூலக்கூற்று மரபியல் நிபுணர் மற்றும் மருத்துவர்-அறிவியலாளர் என பன்முகங்களுடன் அறியப்படுகின்றார். தேசிய ஒவ்வாமை மற்றும் தொற்று நோய்கள் நிறுவனத்தில் சுப்பாராவ் இன்ஃப்ளூயன்சா திட்டத்தில் சேர விரும்பினார். அப்போது இவர் சேர விரும்பிய சுவாச ஒத்திசைவு வைரசு திட்டத்தில் உள்ள அனைத்து இடங்களும் நிரப்பப்பட்டன. இவர் தேசிய ஒவ்வாமை மற்றும் தொற்று நோய்கள் நிறுவனத்தின் வளர்ந்து வரும் சுவாச வைரசுகள் பிரிவின் தலைவராக பணியாற்றினார். அமெரிக்க நுண்ணுயிரியியல் அகாதமி மற்றும் அமெரிக்க தொற்றுநோய்கள் சங்கத்தின் தேர்ந்தெடுக்கப்பட்ட உறுப்பினராகவும் சுப்பாராவ் உள்ளார். 2016 ஆம் ஆண்டில் இவர் இன்ஃப்ளூயன்சா பற்றிய குறிப்பு மற்றும் ஆராய்ச்சிக்கான உலக சுகாதார அமைப்பின் கூட்டு மையத்தில் சேர்ந்தார். தோகெர்ட்டி நிறுவனத்தில் பேராசிரியராகவும் பணிபுரிகிறார். 2021 ஆம் ஆண்டில் ஆத்திரேலிய உடல்நலம் மற்றும் மருத்துவ அறிவியல் அகாதமியில் தேர்ந்தெடுக்கப்பட்ட உறுப்பினராக தகுதி பெற்றார்.

மேற்கோள்கள்
-----------

1. 1 2 3 4  Lyons, Michele (2019-03-25). "Celebrating NIH's History-Making Women". *NIH Intramural Research Program* (ஆங்கிலம்). 2022-10-04 அன்று பார்க்கப்பட்டது. *இந்தக் கட்டுரை பொது உரிமையில் உள்ள மூலத்திலிருந்து உரையைக் கொண்டுள்ளது.*
2. ↑  Neergaard, Lauran (2005-12-18). "NIH using live viruses to make bird flue vaccine mist". *The Star-Democrat*: pp. 10. .
3. ↑  "Professor Kanta Subbarao | Doherty Website". *www.doherty.edu.au*. 2022-10-04 அன்று பார்க்கப்பட்டது.
4. ↑  "29 new Fellows elected - AAHMS". *aahms.org* (ஆங்கிலம்). 2021-10-26. 2022-10-04 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* France
* BnF data
* United States

 |
| கல்விசார் | 
* ORCID
* Scopus

 |
| மற்றவை | 
* IdRef

 |
**புதுக்கவிதை** (*Puthukavithai*), எஸ். பி. முத்துராமன் இயக்கத்தில் 1982 இல் வெளிவந்த காதல் திரைப்படம். 1976 இல் கன்னடத்தில் வெளிவந்த "நா நின்ன மரேயலரே" (Na Ninna Mareyalare) திரைப்படத்தின் மறுதயாரிப்பே இப்படம்.

கதை
---

ஆனந்த் ( ரஜினிகாந்த் ) தொடர்ச்சியாக ஆறு ஆண்டுகள் மோட்டார் சைக்கிள் போட்டி சாம்பியன் ஆவார். சாம்பியன்ஷிப்பை வெல்வது அவரை உலகா ( ஜோதி ) க்கு அறிமுகப்படுத்துகிறது , அவர் திலகாவதி ( சுகுமாரி ) என்ற ஒரு பெருமைமிக்க, பணக்கார பெண்ணின் மகள் .

ஆரம்பத்தில், ஆனந்த் மிகவும் இருண்ட நிறம் கொண்டவர் என்று உமா நினைக்கிறார்; ஆனால் விரைவில் அவளுடைய உணர்வுகள் அன்பாக மாறும். ஆனந்த் மற்றும் உமா ஆகியோரின் திருமணத்திற்கு ஒப்புக் கொண்டதாக நினைத்து திலகாவதி ஏமாற்றுகிறாள்; இரகசியமாக உமாவை வேறொருவருடன் திருமணம் செய்து கொள்ள திட்டமிட்டுள்ளார்.

திருமண நாளில், ஆனந்த் பூட்டப்படுகிறாள். ஆனந்த் தப்பிக்கிறார், ஆனால் விரைவில் திருமணத்தை நிறுத்த முடியாது.

அடுத்த முறை அவர்கள் சந்திக்கும் போது, ​​ஆனந்த் மகிழ்ச்சியுடன் கல்யாணியை ( சரிதா ) திருமணம் செய்து கொண்டதாகவும் , 2 ஆம் வகுப்பு படிக்கும் குழந்தையுடன் உமாவும் பார்க்கிறாள். அவளும் சந்தோஷமாக திருமணம் செய்து கொண்டதாகவும், இரண்டு குழந்தைகளைப் பெற்றதாகவும் உமா குறிப்பிடுகிறார்.

இதற்கிடையில், தீபாவளி பண்டிகை கொண்டாட்டங்களுக்காக கல்யாணி உமாவை தனது வீட்டிற்கு அழைக்கிறார், அங்கு அவர் ஒரு ரகசியத்தை வெளிப்படுத்துகிறார்.

உண்மையில், கல்யாணி ஆனந்தை திருமணம் செய்து கொள்ளவில்லை, ஆனால் வேறு ஒருவருடன் திருமணம் செய்து கொண்டார். மேலும், கல்யாணியும் அவரது கணவரும் உண்மையில் சாலையில் குடிபோதையில் கிடந்த ஆனந்தை காப்பாற்றியுள்ளனர். எனவே ஆனந்த் அவர்களுடனும் அவர்களது குழந்தையுடனும் தங்கினார்.

இதற்கிடையில், உமா இப்போது ஒரு விதவை என்பதையும், குழந்தைகளைப் பெறுவது மற்றும் மகிழ்ச்சியுடன் திருமணம் செய்துகொள்வது பற்றி அவனிடம் பொய் சொன்னதையும் ஆனந்த் அறிந்து கொள்கிறாள்.

ஆனந்த் உமாவை திருமணம் செய்து கொள்வதாக உறுதியளித்து கடைசியில் அவர்கள் மீண்டும் ஒன்றிணைகிறார்கள்.

நடிகர்கள்
---------

* ரஜினிகாந்த்- ஆனந்த்
* ஜோதி - உமா
* சுகுமாரி - திலகவதி
* சரிதா - கல்யாணி
* டெல்லி கணேஷ்- கணேஷ்
* ஆனந்தின் மாமாவாக சாமிநாதாவாக தேங்காய் சீனிவாசன்
* பூர்ணம் விஸ்வநாதன் உமா போன்ற தந்தை அண்ணி
* திலகாவதியின் ஊழியராக ஐ.எஸ்.ஆர்
* ஸ்ரீலேகா ராஜேந்திரன்

பாடல்கள்
--------

இத்திரைப்படத்திற்கு இளையராஜா இசையமைத்தார். பாடலான "வெள்ளை புறா ஒன்று" அம்சத்வாணி ராகத்தில் அமைக்கப்பட்டுள்ளது.அனைத்து பாடல்களும் வைரமுத்து எழுதியது


|  |  |  |  |  |
| --- | --- | --- | --- | --- |
| # | பாடல் | Singer(s) | நீளம் |  |
| 1. | "வெள்ளை புறா ஒன்று" (காதல்) | கே. ஜே. யேசுதாஸ், எஸ். ஜானகி | 4:21 |
| 2. | "வாரே வா"   | கே. ஜே. யேசுதாஸ், எஸ். ஜானகி | 4:28 |
| 3. | "வெள்ளை புறா ஒன்று" (தனி) | கே. ஜே. யேசுதாஸ் | 4:24 |
| 4. | "வா வா வசந்தமே"   | மலேசியா வாசுதேவன் | 3:55 |
| **மொத்த நீளம்:** | **17:13** |  |

மேற்கோள்கள்
-----------

1. ↑  "Pudhu Kavithai (1982)". *Raaga.com*. 2013-10-05 அன்று மூலம் பரணிடப்பட்டது. 2013-10-10 அன்று பார்க்கப்பட்டது.
2. ↑  Sundararaman (2007). *Raga Chintamani: A Guide to Carnatic Ragas Through Tamil Film Music* (2nd ). Pichhamal Chintamani. பக். 167. இணையக் கணினி நூலக மையம்:295034757.
**வேத் பிரகாசு மேத்தா** (*Ved Prakash Mehta*, பிறப்பு: மார்ச்சு 21, 1934) பிரித்தானிய இந்தியாவில் லாகூர் நகரில் பிறந்த ஓர் ஆங்கில எழுத்தாளர். ஐக்கிய அமெரிக்காவில் வாழ்ந்து வரும் இவர் நான்கு வயது குழந்தையாக இருக்கும்போதே மூளை உறையழற்சி (meningitis) நோயால் பாதிக்கப்பட்டுத் தன் கண் பார்வையை இழந்தார்.

இவரது தாய் சாந்தி மேத்தா குடும்பத்தலைவி. வேத் மேத்தா ஏழு குழந்தைகளில் ஐந்தாவதாகப் பிறந்தவர்.

வேத் மேத்தாவின் தந்தையார் ஒரு மருத்துவர். எனவே தம் குழந்தைக்கு பல்வேறு சிகிச்சைகளை செய்தார். அவை பலனளிக்கவில்லை. மும்பையில் பார்வையற்றோருக்கான ஒரு பள்ளியில் வேத் சேர்க்கப்பட்டார். பின்னர் ஆக்சுபோர்டு ,ஆர்வர்டு பல்கலைக் கழகங்களில் சேர்ந்து வரலாறு போன்ற பாடங்களில் தேர்ச்சி பெற்றார்.
வேத் மேத்தா அபார ஞாபக சக்தி கொண்டவர்.

1949 ஆம் ஆண்டு முதல் மேற்கத்திய நாடுகளில் வாழ்ந்தார். 1975 இல் அமெரிக்கக் குடிமகன் ஆனார். 1957 ஆம் ஆண்டில் தம் வாழ்க்கை வரலாற்றை 'பேஸ் டு பேஸ்' என்னும் பெயரில் எழுதி ஓர் ஆங்கில நூலாக வெளியிட்டார்.

மொத்தம் 27 ஆங்கில நூல்களை எழுதியுள்ளார். நியூயார்க்கர் என்னும் ஆங்கில இதழில் தொடர்ந்து கட்டுரைகள் எழுதி வந்தார். 2009ஆம் ஆண்டில் ராயல் இலக்கியக் கழகம் அவரை 'மதிப்புமிகு உறுப்பினர்' என்று கவுரவித்து விருது வழங்கியது.
தனக்கு கிடைத்த பட்டங்களை விட காந்தியடிகள் பிறந்த நாட்டில் பிறந்தவன் என்பதற்காகப் பெருமை கொள்பவர்.
தற்போது அமெரிக்காவில் வசித்து வருகிறார்.இவருக்கு இரண்டு மகள்கள் உள்ளனர்.

நூல்கள்
-------

இவர் ஆங்கிலத்தில் 27 நூல்கள் எழுதியுள்ளார்.

வெளி இணைப்புகள்
---------------

* 
* 1986 audio interview with Ved Mehta பரணிடப்பட்டது 2013-03-15 at the வந்தவழி இயந்திரம் by Don Swaim
* A guide to the Ved Mehta Papers at the Beinecke Rare Book and Manuscript Library



1. 1 2 3 4  குறைகள் சாதனைக்குத் தடையல்ல; கமலநாதன்; வானதி பதிப்பகம்; பக்கம்220-226
**போயிசு** அல்லது **புவாசு** (*poise*, குறியீடு **P**; /pɔɪz, pwɑːz/) என்பது இயங்கு பிசுக்குமையின் (தனிமானப் பிசுக்குமை) அலகாகும். இது செமீ–கி–செக் அலகுத்திட்டத்தில் தரப்படுகிறது. இவ்வலகு சான் லியனார்டு மரீ புவசெல் என்பவரின் நினைவாகப் பெயரிடப்பட்டது.

{\displaystyle 1~{\text{P}}=0.1~{\text{kg}}{\cdot }{\text{m}}^{-1}{\cdot }{\text{s}}^{-1}=1~{\text{g}}{\cdot }{\text{cm}}^{-1}{\cdot }{\text{s}}^{-1}=1~{\text{dyne}}{\cdot }{\text{s}}{\cdot }{\text{cm}}^{-2}.}
அனைத்துலக முறை அலகில் (எஸ்-ஐ) இது பிசுக்குமை (Pa⋅s):

{\displaystyle 1~{\text{Pa}}{\cdot }{\text{s}}=1~{\text{N}}{\cdot }{\text{s}}{\cdot }{\text{m}}^{-2}=1~{\text{kg}}{\cdot }{\text{m}}^{-1}{\cdot }{\text{s}}^{-1}=10~{\text{P}}.}
போயிசு பொதுவாக மெட்ரிக்கு முன்னொட்டான  *செண்டி-* (*centi-*) உடன் கூறப்படுகிறது. ஏனெனில், நீரின் பிசுக்குமை 20 °செ இல் (NTP) 1 சென்Dஇபோயிசு ஆகும். ஒரு செண்டிபோயிசு நூறில் ஒரு போயிசு ஆகும், அல்லது எஸ்.ஐ அலகில் ஒரு மில்லிபாசுக்கல்-செக் (mPa⋅s) (1 cP = 10−3 Pa⋅s = 1 mPa⋅s).

செண்டிபோயிசின் CGS குறியீடு cP. இது சில வேளைகளில் cps, cp, cPs எனவும் எழுதப்படுகிறது.

திரவ நீரின் பிசுக்குமை 0.00890 P (25 °செ, அழுத்தம் 1 வம (0.00890 P = 0.890 cP = 0.890 mPa⋅s).

மேற்கோள்கள்
-----------

1. ↑  Gooch, Jan W. (2010). *Encyclopedia dictionary of polymers.* (2nd ). Berlin: Springer. பன்னாட்டுத் தரப்புத்தக எண்:978-1-4419-6246-1.
2. ↑  Reid, Robert C. (1987). *The Properties of Gases and Liquids.* (4th ). McGraw-Hill.
3. ↑  Parker, Sybil P. (1988). *Fluid Mechanics Source Book.* (1st ). McGraw-Hill.
4. ↑  Lide, David R. (1994). *CRC Handbook of Thermophysical and Thermochemical Data.* (1st ). CRC Press. .
5. ↑  "Viscosity of Liquids", in CRC Handbook of Chemistry and Physics, 91st Edition, W.M. Haynes, ed. CRC Press/Taylor and Francis, Boca Raton, Florida, 2010-2011.
**போயோட்டியா** (*Boeotia*, *bee-OH-sh(ee-)ə* ), சில சமயங்களில் *Boiotia* அல்லது *Beotia* ( கிரேக்கம்: Βοιωτία‎, முன்பு **Cadmeis** என அழைக்கப்பட்டது.) என்பது கிரேக்கத்தின் பிராந்திய அலகுகளில் ஒன்றாகும். இது நடு கிரேக்க பிராந்தியத்தின் ஒரு பகுதியாகும். இதன் தலைநகரம் லிவாடியா, பெரிய நகரம் தீப்ஸ் ஆகும்.

பொயோட்டியா என்பது கிமு 6 ஆம் நூற்றாண்டுக்கு முன்பிருந்தே பண்டைய கிரேக்கத்தின் ஒரு பகுதியாகும்.

நிலவியல்
--------

 பண்டைய போயோட்டியா வரைபடம்
கொரிந்து வளைகுடாவின் கிழக்குப் பகுதியின் வடக்கே போயோட்டியா அமைந்துள்ளது. இது யூபோயா வளைகுடாவில் ஒரு குறுகிய கடற்கரையையும் கொண்டுள்ளது. இது தெற்கில் மெகாரிஸ் (இப்போது மேற்கு அட்டிகா ), தென்கிழக்கில் அட்டிகா, வடகிழக்கில் யூபோயா, வடக்கில் ஓபன்டியன் லோக்ரிஸ் (இப்போது ஃபிதியோடிசின் ஒரு பகுதி), மேற்கில் ஃபோசிஸ் ஆகியவற்றை எல்லையாக கொண்டுள்ளது.

போயோட்டியாவின் முக்கிய மலைத்தொடர்களாக மேற்கில் பர்னாசஸ் மலை, தென்மேற்கில் எலிகான் மலை, தெற்கில் சித்தாரோன், கிழக்கில் பர்னிதா போன்றவை உள்ளன. இதன் மிக நீளமான ஆறான செபிசஸ், மத்தியப் பகுதியில் பாய்கிறது, அங்கு போயோட்டியாவின் பெரும்பாலான பகுதிகள் கடல்மட்டத்தைவிட தாழ்வான பகுதிகளாக உள்ளன.

கோபாய்ஸ் ஏரியானது போயோட்டியாவின் மையத்தில் உள்ள ஒரு பெரிய ஏரியாகும். இல்கி ஏரி தீப்ஸ் அருகே உள்ள ஒரு பெரிய ஏரியாகும்.

குறிப்புகள்
-----------
**மோன்பா அல்லது மோம்பா** என்பது (The Monpa or Momba) இந்தியாவின் வடகிழக்கு மாநிலமான அருணாச்சலப்பிரதேசத்தில் வசித்து வரும் முதன்மையான பழங்குடியின மக்களாவர். தவாங் மோன்பாஸ் சாங்ரெலுங்கிலிருந்து இடம்பெயர்வு வரலாற்றைக் கொண்டுள்ளனர். வடகிழக்கு இந்தியாவில் உள்ள ஒரே நாடோடி பழங்குடியினர் மோன்பா என்று நம்பப்படுகிறது - இவர்கள் செம்மறி ஆடு, மாடு, யாக், ஆடுகள் மற்றும் குதிரைகள் போன்ற விலங்குகளை முற்றிலும் நம்பியிருந்தனர். இவர்களின் மொழிகள் திபெத்திய எழுத்துக்களுடன் எழுதப்பட்ட திபெடோ-பர்மன் மொழிகள் ஆகும்.

பெரும்பாலான மோன்பாக்கள் இந்திய மாநிலமான அருணாச்சல பிரதேசத்தில் வாழ்கின்றனர், சுமார் 60,000 மக்கள் தொகையிலானோர், தவாங் மற்றும் மேற்கு காமெங் மாவட்டங்களை மையமாகக் கொண்டு வாழ்கின்றனர். சீனாவின் தன்னாட்சி பிராந்தியமான திபெத்தில், கோனா கவுண்டி, பேயி மாவட்டத்தில் பாலுங் மற்றும் மடோக் கவுண்டி ஆகிய பகுதிகளில் சுமார் 25,000 மோன்பாக்கள் வாழ்கின்றனர். இந்த இடங்கள் குறைந்த உயரத்தில் உள்ளன, குறிப்பாக மடோக் கவுண்டி, இது திபெத்தின் மற்ற பகுதிகளைப் போலன்றி வெப்பமண்டல காலநிலையைக் கொண்டுள்ளது. அருணாசலப் பிரதேசத்தில் வசிக்கும் 60000 மோன்பாக்களில், 20000 மக்கள் தவாங் மாவட்டத்தில் வசிக்கின்றனர். இந்த மாவட்டத்தின் மக்கள் தொகையில் 97% இந்த இன மக்களேயாவர். இதைத்தவிர மீதமுள்ளோர் அனைவரும் மேற்கு காமெங் மாவட்டத்தில் வசிக்கின்றனர். இங்கு மொத்த மக்கள் தொகையில் 77% இவர்களேயாவர். பூட்டான் எல்லைக்கருகில் காணப்படும் கிழக்கு காமெங் மாவட்டத்தில் சிறிதளவு மக்கள் வசிக்கின்றனர்.

மேற்கோள்கள்
-----------

1. ↑  "Moinba Ethnic Group and its customs". *Tibet Travel Guide-Let's Travel Tibet*. 2013-10-23 அன்று மூலம் பரணிடப்பட்டது. 2013-10-20 அன்று பார்க்கப்பட்டது.
**கமலா சொஹோனே** (Kamala Sohonie) (1912 செப்டம்பர் 14 முதல் 1998 ஜூன் 28 வரை) 1939 ஆம் ஆண்டில் அறிவியல் துறையில் ஒரு முனைவர் பட்டம் பெற்ற முதல் பெண் இந்தியரும், பிரித்தானியப் பல்கலைக்கழகத்தில் அறிவியல் துறையில் முனைவர் பட்டம்பெற்ற முதல் இந்தியரும் ஒரு முன்னோடி இந்திய உயிர்வேதியியலாளரும் ஆவார். பெங்களூருஇந்திய அறிவியல் கழகத்தில் பணியில் சேர்ந்ததன் மூலம் பெண்கள் முதல் தடவையாக அதன் வரலாற்றில் அனுமதிக்கப்படுவதற்கு வழிவகுத்தார்.

அவரது ஆய்வு பருப்பு வகைகள், நெல் போன்றவற்றிலிருந்து கிடைக்க வேண்டிய வைட்டமின்கள், ஊட்டச்சத்துக்கள் ஆகியவை கிடைக்காத மக்களுக்கு அதை எவ்வாறு ஈடுகட்டுவது என்பதாக இவரது ஆய்வு இருந்தது.பனை மரத்திலிருந்து பிரிக்கப்படும் *நீரா*என்று பானத்தின் நன்மைகள் பற்றிய அவரது ஆராய்ச்சிப் பணியானது, குடியரசுத் தலைவர் இராசேந்திர பிரசாத் அவர்களின் ஆலோசனையினால் ஊக்கம் பெற்றது. பின்னர் இப்பணிக்காக அவரிடமே குடியரசுத் தலைவர் விருது பெற்றார்  பரணிடப்பட்டது 2019-03-12 at the வந்தவழி இயந்திரம்

ஆரம்ப வாழ்க்கை
--------------

கமலா சொஹோனே 1912 ஆம் ஆண்டில் இந்தியாவின் மத்தியப்பிரதேசத்தில் உள்ள இந்தோரில் பிறந்தார். அவரது தந்தை நாராயணராவ் பகவத் மற்றும் அவரது மாமா, மாதவராவ் பகவத் ஆகியோர் பெங்களூரில் உள்ள இந்திய அறிவியல் கழகத்தின் வேதியியலாளர்கள் மற்றும் முன்னாள் மாணவர்கள் ஆவர். கமலா குடும்ப பாரம்பரியத்தை கடைபிடித்து வந்தார். பின்னர், மும்பை பல்கலைக்கழகத்தில் **1933** வேதியியல் (முதன்மை) மற்றும் இயற்பியலில் (துணை) பட்டம் பெற்றார்.

இறப்பு
------

கமலா இந்தியாவின் நுகர்வோர் வழிகாட்டல் சமுதாயத்தின் செயல் உறுப்பினராக இருந்தார் *(CGSI)*. பின்னர்,அவர் 1982-83 ஆம் ஆண்டில் அதன் தலைவராக தேர்ந்தெடுக்கப்பட்டார், மேலும் அவர் *கீமட்* என்ற பத்திரிகையில் நுகர்வோர் பாதுகாப்பு பற்றிய கட்டுரைகளை எழுதியுள்ளார்.

1998 ஆம் ஆண்டில் புது தில்லியில் இந்திய மருத்துவ ஆராய்ச்சி சபை *(ICMR)* ஏற்பாடு செய்யப்பட்ட ஒரு விழாவின்போது கமலா சோஹோனே காலமானார்

குறிப்புகள்
-----------

1. ↑
2. ↑
3. ↑
4. ↑  "How Kamala Sohonie Defied Gender Bias & Became the First Indian Woman PhD in Science". *The Better India*. 10 March 2017. .
5. ↑  "காப்பகப்படுத்தப்பட்ட நகல்". 2019-03-12 அன்று மூலம் பரணிடப்பட்டது. 2019-03-11 அன்று பார்க்கப்பட்டது.
6. ↑
7. ↑  "காப்பகப்படுத்தப்பட்ட நகல்". 2019-03-23 அன்று மூலம் பரணிடப்பட்டது. 2019-03-23 அன்று பார்க்கப்பட்டது.